

**REPUBLIKA HRVATSKA**

**VARAŽDINSKA ŽUPANIJA**

**OPĆINA VELIKI BUKOVEC**

**OSNOVNA ŠKOLA VELIKI BUKOVEC**

**ŠKOLSKI ODBOR**

KLASA: 007-04/24-01/1

URBROJ: 2186-140-07-24-15

Veliki Bukovec, 14.03.2024.

 **ZAPISNIK**

s 35. sjednice Školskog odbora održane 14. ožujka 2024. godine s početkom u 17 sati u učionici 3.b razreda Osnovne škole Veliki Bukovec.

Sjednici prisutni članovi ŠO: Marinka Mlinarić, Suzana Virag, Snježana Gložinić, Jasenka Zdelar i Saša Bahat

Sjednici nisu prisutni: Patricija Friščić - neopravdano i Dalida Sever - opravdano

Ostali prisutni: Marina Rajh, v.d. ravnateljica škole koja je prilikom donošenja odluke o raspisivanju natječaja pod točkom 2 dnevnog reda izašla van i vratila se kada je slijedila rasprava pod točkom 3 dnevnog reda

Predsjednica Školskog odbora otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Predsjednica predlaže sljedeći dnevni red:

**DNEVNI RED:**

1. Verifikacija Zapisnika s prethodne sjednice
2. Raspisivanje natječaja za ravnatelja škole
3. Prethodna suglasnost za promjenu ugovora o radu temeljem Zakona o plaćama u državnoj službi i javnim službama (NN 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) za sljedeće zaposlenike (popis zaposlenika u prilogu)
4. Donošenje Pravilnika o načinu i postupku zapošljavanja
5. Ostalo

Jednoglasno se usvaja predloženi dnevni red.

Ad. 1.

*Verifikacija Zapisnika s prethodne sjednice*

Prisutni su upoznati sa Zapisnikom s prethodne sjednice Školskog odbora (u daljnjem

tekstu ŠO). Primjedaba nije bilo te se takav jednoglasno usvaja.

 Zapisnik sastavila: Predsjednica Školskog odbora: Suzana Virag Marinka Mlinarić

Ad. 2.

*Raspisivanje natječaja za ravnatelja škole*

Predsjednica ŠO Marinka Mlinarić (u daljnjem tekstu: Predsjednica) obavijestila je članove o potrebi raspisivanja natječaja za ravnatelja škole.

Predsjednica je pročitala tekst natječaja koji su članovi ŠO dobili i na mail uz poziv na sjednicu ŠO.

Članovi ŠO nisu imali primjedaba na tekst natječaja i jednoglasno su donijeli Odluku o raspisivanju natječaja za ravnatelja/icu.

Natječaj će biti objavljena na mrežnim stranicama Škole i u Narodnim Novinama.

Ad.3.

*Prethodna suglasnost za promjenu ugovora o radu temeljem Zakona o plaćama u državnoj službi i javnim službama (NN 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24) za sljedeće zaposlenike (popis zaposlenika u prilogu)*

V.d. ravnateljica Marina Rajh obavijestila je članove ŠO da je zbog donošenja Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/24)(u daljnjem tekstu: Uredba) i temeljem Zakona o plaćama u državnoj službi i javnim službama (NN 155/23) potrebno u dosadašnjim ugovorima o radu zaposlenika izmijeniti nazive radnih mjesta koji su se promijenili Uredbom i prema tim nazivima će se i određivati koeficijenti. Izmjene će se napraviti na način da će svi zaposlenici dobiti nove ugovore o radu gdje će biti navedeni novi nazivi radnih mjesta. Članovi ŠO jednoglasno su dali suglasnost.

Ad.4.

*Donošenje Pravilnika o načinu i postupku zapošljavanja*

V.d. ravnateljica obavijestila je članove ŠO o potrebi donošenja Pravilnika o načinu i postupku zapošljavanja

koji nam je dostavio naš Osnivač Varaždinska županija i koji su članovi ŠO dobili na mail. Članovi ŠO nisu imali primjedbi i jednoglasno su donijeli Pravilnik o načinu i postupku zapošljavanja.

Ad. 5.

*Ostalo*

Članica ŠO Jasenka Zdelar postavila je pitanje što ako ŠO uskrati ravnatelju suglasnost na zapošljavanje.

V.d. ravnateljica je odgovorila na pitanje i pročitala članak 23. stavak 5. Pravilnika o načinu i postupku zapošljavanja gdje piše:

„Ako Školski odbor uskrati prethodnu suglasnost za zasnivanje radnog odnosa, odnosno ako predloženi kandidat odustane od zasnivanja radnog odnosa, ravnatelj može zatražiti prethodnu suglasnost Školskog odbora za zasnivanje radnog odnosa s drugim najbolje rangiranim kandidatom ili donijeti odluku o obustavi postupka odnosno o neizboru kandidata.“

V.d. ravnateljica obavijestila je članove ŠO da se uređuje okoliš škole i da će se urediti i igralište i posaditi trava na nogometnom igralištu.

Ostalih pitanja i primjedaba nije bilo.

Sjednica je trajala u vremenu od 17:00 do 17:35 sati.

Privitci:

1. Odluka o raspisivanju natječaja za ravnatelja/icu.
2. Pravilnik o načinu i postupku zapošljavanja

 Zapisnik sastavila: Predsjednica Školskog odbora: Suzana Virag Marinka Mlinarić